smcproject/ml-wiki-sentences huggingface dataset:
കെനോഷ , അമേരിക്കൻ ഐക്യനാടുകളിലെ വിസ്കോൺസിൻ സംസ്ഥാനത്തെ ഒരു നഗരവും കെനോഷ കൗണ്ടിയുടെ ആസ്ഥാനവുമാണ്.
2020 ലെ സെൻസസ് പ്രകാരം, ജനസംഖ്യ 99,986 ആയിരുന്ന ഇത് വിസ്കോൺസിനിലെ നാലാമത്തെ വലിയ നഗരമായി മാറി.
മിഷിഗൺ തടാകത്തിന്റെ തെക്കുപടിഞ്ഞാറൻ തീരത്ത് സ്ഥിതി ചെയ്യുന്ന കെനോഷ നഗരം ഗ്രേറ്റർ ഷിക്കാഗോ മെട്രോപൊളിറ്റൻ പ്രദേശത്തിന്റെ ഭാഗമാണ്.
അന്തർസംസ്ഥാന പാത 94 കെനോഷയെ ഷിക്കാഗോ , മിൽ‌വാക്കി മെട്രോ പ്രദേശങ്ങളുമായി ബന്ധിപ്പിക്കുന്നതോടൊപ്പം കെനോഷ ഓരോ നഗരത്തിനും ഇടയിൽ ഏകദേശം പകുതിദൂരത്തിൽ സ്ഥിതിചെയ്യുന്നു.
കിഴക്ക് മിഷിഗൺ തടാകം, വടക്ക് സോമേർസ് ഗ്രാമം, പടിഞ്ഞാറ് ബ്രിസ്റ്റോൾ ഗ്രാമം, തെക്ക് പ്ലസന്റ് പ്രയറി ഗ്രാമം എന്നിവയാൽ അതിർത്തി പങ്കിടുന്ന ഈ നഗരം തെക്കുകിഴക്കൻ വിസ്കോൺസിനിലാണ് സ്ഥിതി ചെയ്യുന്നത്.
ഷിക്കാഗോയിലെ യൂണിയൻ പസഫിക് നോർത്ത് മെട്രോ ലൈനിലെ അവസാന സ്റ്റോപ്പാണ് കെനോഷയിലെ പാസഞ്ചർ ട്രെയിൻ സ്റ്റേഷൻ.
കെനോഷാ നഗരം മിൽവാക്കിയിൽ നിന്ന് 32 മൈൽ തെക്കും ചിക്കാഗോയിൽ നിന്ന് 49 മൈൽ വടക്കും ആയി സ്ഥിതിചെയ്യുന്നു.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, ആകെ വിസ്തീർണ്ണം 27.03 ചതുരശ്ര മൈൽ (70.01 ചതുരശ്ര കിലോമീറ്റർ) ആയ നഗരത്തിന്റെ 26.93 ചതുരശ്ര മൈൽ (69.75 ചതുരശ്ര കിലോമീറ്റർ) ഭൂഭാഗം കരഭൂമിയും ബാക്കി 0.10 ചതുരശ്ര മൈൽ (0.26 ചതുരശ്ര കിലോമീറ്റർ) ഭാഗം ജലവുമാണ്.
അവലംബം ↑ ↑ ↑ 1 2 City of Kenosha (2010), 'Mayor/Administration', accessed October 22nd from http://www.kenosha.org/mayor/index.html ↑ ↑ ↑
കെനിയ ദേശീയ ക്രിക്കറ്റ് ടീം ഇംഗ്ലീഷ് വിലാസം https://ml.wikipedia.org/wiki/Kenya_National_Cricket_Team
കെനിയ -യെ അന്താരാഷ്ട്ര  ക്രിക്കറ്റ്‌ -ൽ പ്രധിനിധികരിക്കാൻ ക്രിക്കറ്റ്‌ കെനിയ-യുടെ നേതൃത്വത്തിൽ പ്രവർത്തിക്കുന്ന ഔദ്യോഗിക ക്രിക്കറ്റ് ടിമാണ് കെനിയ ദേശിയ ക്രിക്കറ്റ്‌ ടീം .
കെനിയ ടീം-നു അന്താരാഷ്ട്ര ടെസ്റ്റ്‌ മത്സരങ്ങൾ കളിയ്ക്കാൻ യോഗ്യത കൊടുത്തിട്ടില്ല.
1996 , 1999 ,  2003 , 2007 , 2011 എന്നീ വർഷങ്ങളിലെ ക്രിക്കറ്റ്‌ ലോകകപ്പ്‌ മത്സരങ്ങളിൽ ഈ ടീം കളിച്ചിട്ടുണ്ട്.
2003 ലെ ലോകകപ്പിൽ സെമിഫൈനൽ വരെ എത്തിയത് ഏറ്റവും വലിയ നേട്ടമായി കണക്കാക്കപ്പെടുന്നു.
അന്താരാഷ്ട്ര ക്രിക്കറ്റ്‌ കൌൺസിൽ-ൻറെ അസോസിറ്റ് രാജ്യങ്ങളിൽ ഏറ്റവും കരുത്തരായി കരുതപ്പെടുന്നു.
2013 വരെ കെനിയ-ക്ക് അന്താരാഷ്ട്ര ഏകദിന മത്സരങ്ങൾ കളിയ്ക്കാൻ യോഗ്യത ഉണ്ട്.
എള്ടിൻ ബപ്ടിസ്റ്റെ  പരിശീലകൻ ആയ ഈ ടീം-നെ നയിക്കുന്നത് കോളിൻസ് ഒബുയ ആണ്.
അവസാനം തിരുത്തിയത് 3 October 2014.
കളിച്ച റെക്കോർഡ് ഫോർമാറ്റ് M W L T NR ആദ്യത്തെ മത്സരം അന്താരാഷ്ട്ര ഏകദിന മത്സരങ്ങൾ 153 42 107 0 4 18 February 1996 അന്താരാഷ്ട്ര മത്സരങ്ങൾ T20 29 10 19 0 0 1 September 2007 ഐസിസി വേൾഡ് കപ്പ് വേൾഡ് കപ്പ് റെക്കോർഡ് വർഷം റൗണ്ട് സ്ഥാനം GP W L T NR 1975 ഈസ്റ്റ് ആഫ്രിക്ക എന്ന ടീമിൽ കൂടി കളിച്ചു 1979 1983 യോഗ്യത നേടിയില്ല 1987 1992 1996 ഗ്രൂപ്പ് തലം 10/12 5 1 4 0 0 1999 11/12 5 0 5 0 0 2003 സെമി ഫൈനൽ 3/14 10 5 5 0 0 2007 ഗ്രൂപ്പ് തലം 12/16 3 1 2 0 0 2011 14/14 6 0 6 0 0 2015 യോഗ്യത നേടിയില്ല 2019 Total സെമി ഫൈനൽ (ഒരിക്കൽ) 29 7 22 0 0
കെത്രീബി ഇംഗ്ലീഷ് വിലാസം https://ml.wikipedia.org/wiki/K3b
യുണിക്സ് പോലുള്ള കമ്പ്യൂട്ടർ‌ ഓപ്പറേറ്റിംഗ് സിസ്റ്റങ്ങൾ‌ക്കായി ഒരു കെ‌ഡി‌ഇ സിഡി , ഡിവിഡി രചനാ ആപ്ലിക്കേഷനാണ് കെ 3 ബി ( കെ‌ഡി‌ഇ ബേൺ‌ ബേബി ബേൺ ) .
ഒരുകൂട്ടം ഓഡിയോ ഫയലുകളിൽ നിന്ന് ഒരു ഓഡിയോ സിഡി സൃഷ്ടിക്കുക അല്ലെങ്കിൽ ഒരു സിഡി / ഡിവിഡി പകർത്തുക, അതുപോലെ തന്നെ  സിഡി / ഡിവിഡികൾ ബേൺ ചെയ്യുക പോലുള്ള നൂതന ജോലികളും നിർവഹിക്കുന്നതിന് ഇത് ഒരു ഗ്രാഫിക്കൽ യൂസർ ഇന്റർഫേസ് നൽകുന്നു.
ഇതിന് നേരിട്ട് ഡിസ്ക്-ടു-ഡിസ്ക് പകർപ്പുകൾ നടത്താനും കഴിയും.
പ്രോഗ്രാമിൽ നിരവധി സ്ഥിരസ്ഥിതി ക്രമീകരണങ്ങളുണ്ട്, അത് കൂടുതൽ പരിചയസമ്പന്നരായ ഉപയോക്താക്കൾക്ക് ഇഷ്ടാനുസൃതമാക്കാൻ കഴിയും.
മിക്ക കെ‌ഡി‌ഇ ആപ്ലിക്കേഷനുകളിലെയും പോലെ, കെ 3 ബി സി ++ പ്രോഗ്രാമിംഗ് ഭാഷയിൽ എഴുതിയതാണ്.
ക്യൂട്ടി ജിയുഐ ടൂൾകിറ്റ് ഉപയോഗിക്കുന്നു.
ഗ്നു ജനറൽ പബ്ലിക് ലൈസൻസിന് കീഴിൽ പുറത്തിറക്കിയ കെ 3 ബി, സൗജന്യ സോഫ്റ്റ്‍വെയറാണ് .
കെ‌ഡി‌ഇ പ്ലാറ്റ്ഫോം 4 പതിപ്പിന്റെ ആദ്യ ആൽ‌ഫ 2009 ഏപ്രിൽ 22 നും രണ്ടാമത്തേത് 2009 മെയ് 27 നും മൂന്നാമത്തേത് 2009 ഒക്ടോബർ 14 നും പുറത്തിറങ്ങി.
കെ 3 ബി 1998 ൽ ആരംഭിച്ച ഒരു സോഫ്റ്റ്‍വെയർ പ്രോജക്റ്റായ ഇത്, കെ‌ഡി‌ഇ ഡെസ്‌ക്‌ടോപ്പിന്റെ പ്രധാന കേന്ദ്രങ്ങളിലൊന്നാണ്.
കെ 3 ബി യുടെ ചില പ്രധാന സവിശേഷതകൾ ഇവയാണ്: ഡാറ്റ സിഡി / ഡിവിഡി ബേണിംഗ് ഓഡിയോ സിഡി ബേണിംഗ് സിഡി ടെക്സ്റ്റ് പിന്തുണ ബ്ലൂ-റേ / ഡിവിഡി-ആർ / ഡിവിഡി + ആർ / ഡിവിഡി-ആർ‌ഡബ്ല്യു / ഡിവിഡി + ആർ‌ഡബ്ല്യു പിന്തുണ സിഡി-ആർ / സിഡി-ആർ‌ഡബ്ല്യു പിന്തുണ മിക്സഡ് മോഡ് സിഡി (ഒരു ഡിസ്കിലെ ഓഡിയോയും ഡാറ്റയും) മൾട്ടിസെഷൻ സിഡി വീഡിയോ സിഡി / വീഡിയോ ഡിവിഡി രചന ഡിസ്ക്-ടു-ഡിസ്ക് സിഡിയും ഡിവിഡി പകർത്തലും CD-RW / DVD-RW / DVD + RW മായ്‌ക്കുന്നു ഐ‌എസ്ഒ ഇമേജ് പിന്തുണ റിപ്പിംഗ് ഓഡിയോ സിഡികൾ, വീഡിയോ സിഡികൾ, വീഡിയോ ഡിവിഡികൾ
ലിനക്സ് / യുണിക്സ് അധിഷ്ഠിത ഒഎസ്, വിൻഡോസ്, ഡോസ്, വളരെ വലിയ ഫയലുകൾ (യുഡിഎഫ്), ലിനക്സ് / യുണിക്സ് + വിൻഡോസ്, റോക്ക് റിഡ്ജ്, ജോലിയറ്റ് ഫയൽ സിസ്റ്റങ്ങളെ പിന്തുണയ്ക്കുന്ന ഡാറ്റ സിഡികളും കെ 3 ബിക്ക് ബേൺ ചെയ്യാൻ കഴിയും.
കെ 3 ബി യുടെ സവിശേഷതകളുടെ പൂർണ്ണ പട്ടിക (ചുവടെയുള്ള പട്ടിക ഇപ്പോഴും അപൂർണ്ണമായിരിക്കും): ഡാറ്റ സിഡികൾ സൃഷ്ടിക്കുന്നു: Drag'n'drop വഴി നിങ്ങളുടെ ഡാറ്റ സിഡി പ്രോജക്റ്റിലേക്ക് ഫയലുകളും ഫോൾഡറുകളും ചേർക്കുക.
പ്രോജക്റ്റിൽ നിന്ന് ഫയലുകൾ നീക്കംചെയ്യുക, നിങ്ങളുടെ പ്രോജക്റ്റിനുള്ളിൽ ഫയലുകൾ നീക്കുക.
നിങ്ങളുടെ പ്രോജക്റ്റിനുള്ളിൽ ശൂന്യമായ ഡയറക്ടറികൾ സൃഷ്ടിക്കുക.
ഒരു ഇമേജ് ഫയലോ ഇമേജ് ഫയലോ ഇല്ലാതെ നേരിട്ട് ഡാറ്റാ സിഡികൾ ഓൺ-ദി ഫ്ലൈയിൽ എഴുതുക.
ഇമേജ് ഫയൽ സൃഷ്ടിച്ച് പിന്നീട് സിഡിയിലേക്ക് എഴുതാനും ഇത് സാധ്യമാണ്.
റോക്ക്‌റിഡ്ജ്, ജോലിയറ്റ് ഫയൽ സിസ്റ്റം പിന്തുണ.
നിങ്ങളുടെ പ്രോജക്റ്റിലെ ഫയലുകളുടെ പേരുമാറ്റുക.
നിങ്ങളുടെ പ്രോജക്റ്റിലേക്ക് നിങ്ങൾ ചേർത്ത എല്ലാ mp3 / ogg ഫയലുകളുടെയും പേര് "ആർട്ടിസ്റ്റ് - title.mp3" പോലുള്ള ഒരു പൊതു ഫോർമാറ്റിലേക്ക് പുനർനാമകരണം ചെയ്യാൻ K3b അനുവദിക്കുന്നു.
ഡാറ്റ പരിശോധിച്ചുറപ്പിക്കുന്നു.
മൾട്ടി - ടൊറിറ്റോ ബൂട്ട് ഇമേജുകൾക്കുള്ള പിന്തുണ.
മൾട്ടിസെഷൻ പിന്തുണ ഓഡിയോ സിഡികൾ സൃഷ്ടിക്കുന്നു: പ്ലഗ് ചെയ്യാവുന്ന ഓഡിയോ ഡീകോഡിംഗ്.
WAV, MP3, FLAC, Ogg Vorbis എന്നിവയ്‌ക്കായുള്ള പ്ലഗിനുകൾ ഉൾപ്പെടുത്തിയിട്ടുണ്ട്.
സിഡി-ടെക്സ്റ്റ് പിന്തുണ.
ഓഡിയോ ഫയലുകളിലെ ടാഗുകളിൽ നിന്ന് യാന്ത്രികമായി പൂരിപ്പിക്കും.
മുമ്പ് ഓഡിയോ ഫയലുകൾ ഡീകോഡ് ചെയ്യാതെ ഓഡിയോ സിഡികൾ ഓൺ-ദി ഫ്ലൈയിൽ എഴുതുക.
എഴുതുന്നതിനുമുമ്പ് വോളിയം ലെവലുകൾ സാധാരണമാക്കുക.
തുടക്കത്തിലും അവസാനത്തിലും ഓഡിയോ ട്രാക്കുകൾ മുറിക്കുക.
വീഡിയോ സിഡികൾ സൃഷ്ടിക്കുന്നു: വിസിഡി 1.1, 2.0, എസ്‌വിസിഡി സിഡി-ഐ പിന്തുണ (പതിപ്പ് 4) മിക്സഡ് മോഡ് സിഡികൾ സൃഷ്ടിക്കുന്നു: സിഡി-എക്സ്ട്രാ (സിഡി-പ്ലസ്, മെച്ചപ്പെടുത്തിയ ഓഡിയോ സിഡി) പിന്തുണ.
എല്ലാ ഡാറ്റ, ഓഡിയോ പ്രോജക്റ്റ് സവിശേഷതകളും.
ഇമോവിക്സ് സിഡികൾ സൃഷ്ടിക്കുന്നു സിഡി പകർപ്പ് സിംഗിൾ, മൾട്ടി സെഷൻ ഡാറ്റ സിഡികൾ പകർത്തുക ഓഡിയോ സിഡികൾ പകർത്തുക മെച്ചപ്പെടുത്തിയ ഓഡിയോ സിഡികൾ പകർത്തുക (സിഡി-അധിക) സിഡി-വാചകം പകർത്തുക സിഡിഡിബിയിൽ നിന്ന് സിഡി-ടെക്സ്റ്റ് ചേർക്കുക മികച്ച സിംഗിൾ സെഷൻ സിഡി പകർപ്പുകൾക്കായുള്ള സിഡി ക്ലോണിംഗ് മോഡ് ഡിവിഡി ബേണിംഗ്: ഡിവിഡി-ആർ (ഡബ്ല്യു), ഡിവിഡി + ആർ (ഡബ്ല്യു) എന്നിവയ്ക്കുള്ള പിന്തുണ ഡാറ്റ ഡിവിഡി പ്രോജക്റ്റുകൾ സൃഷ്ടിക്കുന്നു ഇമോവിക്സ് ഡിവിഡികൾ സൃഷ്ടിക്കുന്നു] ഡിവിഡി-ആർ‌ഡബ്ല്യു, ഡിവിഡി + ആർ‌ഡബ്ല്യു എന്നിവ ഫോർമാറ്റുചെയ്യുന്നു സിഡി റിപ്പിംഗ്: ഡയറക്‌ടറികളിൽ‌  ട്രാക്കുകൾ‌ സ്വപ്രേരിതമായി ഓർ‌ഗനൈസ് ചെയ്യുന്നതിനും ആൽബം, ശീർ‌ഷകം, ആർ‌ട്ടിസ്റ്റ്, ട്രാക്ക് നമ്പർ‌ എന്നിവ അനുസരിച്ച് പേരിടുന്നതിനും അത്യാധുനിക പാറ്റേൺ സിസ്റ്റം.
സിഡി-ടെക്സ്റ്റ് വായന.
സിഡിഡിബി വിവരങ്ങൾക്ക് പകരം ഉപയോഗിക്കാം.
പിളർന്ന ട്രാക്കുകളുടെ സിഡിഡിബി വിവരങ്ങൾ കെ 3 ബി സംഭരിക്കുന്നു, അത് ഓഡിയോ പ്രോജക്റ്റിലേക്ക് പിളർന്ന ഫയലുകൾ ചേർക്കുമ്പോൾ യാന്ത്രികമായി സിഡി-ടെക്സ്റ്റായി ഉപയോഗിക്കും.
എല്ലാ ഓഡിയോ ഫോർമാറ്റിലേക്കും എൻകോഡിംഗ് അനുവദിക്കുന്നതിനുള്ള പ്ലഗിൻ സിസ്റ്റം.
ഓഗ് വോർബിസ്, എം‌പി 3, എഫ്‌എ‌എൽ‌സി, എന്നിവയിലേക്ക് എൻ‌കോഡുചെയ്യാനുള്ള പ്ലഗിനുകളും സോക്സ് പിന്തുണയ്‌ക്കുന്ന എല്ലാ ഫോർമാറ്റുകളും ഉൾപ്പെടുത്തിയിട്ടുണ്ട്.
ഡിവിഡി റിപ്പിംഗ്, ഡിവിഎക്സ് / എക്സ്വിഡി എൻകോഡിംഗ് പ്രോജക്റ്റുകൾ സംരക്ഷിക്കുക / ലോഡുചെയ്യുക.
സി‌ഡി‌ആർ‌-ഡബ്ല്യു‌എസിന്റെ ശൂന്യത.
ഉള്ളടക്ക പട്ടികയും സിഡിആർ വിവരങ്ങളും വീണ്ടെടുക്കുന്നു.
രേഖാമൂലമുള്ള ഡാറ്റയുടെ ഓപ്‌ഷണൽ സ്ഥിരീകരണത്തോടെ നിലവിലുള്ള ഐഎസ്ഒ ഇമേജുകൾ സിഡിയിലേക്കോ ഡിവിഡിയിലേക്കോ എഴുതുന്നു.
CDRWIN നായി സൃഷ്ടിച്ച ക്യൂ / ബിൻ ഫയലുകൾ എഴുതുന്നു ഡിവിഡി പകർപ്പ് ഇതും കാണുക ഒപ്റ്റിക്കൽ ഡിസ്ക് ഓതറിംഗ് സോഫ്റ്റ്വെയറിന്റെ പട്ടിക ബ്രാസെറോ , ജിടികെ + ഒപ്റ്റിക്കൽ ഡിസ്ക് ഓതറിംഗ് പ്രോഗ്രാം.
അവലംബം ബാഹ്യ ലിങ്കുകൾ കെ 3 ബി വെബ്സൈറ്റ്
കെദിരി
കെദിരി , ജാവ ദ്വീപിൽ കിഴക്കൻ ജാവ പ്രവിശ്യയിലെ ബ്രാൻറാസ് നദിക്കടുത്തു സ്ഥിതിചെയ്യുന്ന ഒരു ഇന്തോനേഷ്യൻ നഗരമാണ്.
2007 ൽ ഇവിടെനിന്നു കണ്ടെടുത്തു പുരാവസ്തു തെളിവുകൾ കെദിരിയ്ക്കു ചുറ്റുമുള്ള പ്രദേശങ്ങൾ പതിനൊന്നാം നൂറ്റാണ്ടിലെ ഒരു ഹൈന്ദവ രാജ്യമായ കെദിരി സാമ്രാജ്യം നിലനിന്നിരുന്ന സ്ഥാനമായിരുന്നുവെന്നു സൂചിപ്പിക്കുന്നു.
ഇന്തോനേഷ്യയിലെ പഞ്ചസാര , സിഗരറ്റ് എന്നീ വ്യവസായങ്ങളുടെ ഒരു പ്രധാന വ്യാപാര കേന്ദ്രമാണിത്.
ബ്രാൻഡാസ് നദീതട മേഖല പത്ത്, പതിനഞ്ച് നൂറ്റാണ്ടുകൾക്കിടയിലുള്ള കാലഘട്ടത്തിൽ ക്ലാസിക്കൽ ജാവ സംസ്കാരത്തിന്റെ സ്ഥാനമായി അറിയപ്പെട്ടിരുന്നു.
1042 ൽ അയ്ർലാങ്ക രാജാവാണ് ബാന്റാസ് നദിയുടെ ഉയർന്ന കരയിൽ ഈ നഗരം സ്ഥാപിച്ചത്.
ഇത് യഥാർ‌ത്ഥത്തിൽ ദഹാനപുര എന്നോ ദഹാ എന്നോ അറിയപ്പെട്ടിരുന്നു.
അയ്ർലാങ്കയുടെ മരണശേഷം അദ്ദേഹത്തിന്റെ രാജ്യം പടിഞ്ഞാറ് പഞ്ചാലു, കിഴക്ക് ജങ്കല രാജ്യം എന്നിങ്ങനെ രണ്ടു ഭാഗങ്ങളായി വിഭജിക്കപ്പെട്ടു.
ദഹാ പഞ്ചാലു രാജ്യത്തിന്റെ തലസ്ഥാനമായും പിന്നീട് കെദിരി സാമ്രാജ്യത്തിന്റെ തലസ്ഥാനവുമായിത്തീർന്നു.
നൂറ്റാണ്ടുകളിലുടനീളം ഈ നഗരത്തിന്റെ നിയന്ത്രണം സിങ്കസാരി, മജപാഹിത് , ദെമാക്, മത്തരാം എന്നീ രാജ്യങ്ങളുടെ നിയന്ത്രണത്തിലായിരുന്നു.
കെദിരി അഥവാ കദിരി എന്ന പേരു ഉരുത്തിരിഞ്ഞത് ഇന്ത്യൻ മൾബറി എന്നർത്ഥം വരുന്ന സംസ്കൃത പദമായ ഖാദ്രിയിൽനിന്നായിരിക്കാമെന്നു വിശ്വസിക്കപ്പെടുന്നു.
ഈ പ്രദേശത്ത് മൾബെറിച്ചെടികൾ (പ്രാദേശികമായി പേസ് അല്ലെങ്കിൽ മെങ്കുടു എന്നറിയപ്പെടുന്നു) സമൃദ്ധമായി വളർന്നിരുന്നു.
ജാവനീസ് സാമ്രാജ്യങ്ങളുടെ അധഃപതനത്തിനു ശേഷമുള്ള കാലഘട്ടത്തിൽ കെദിരിയുടെ പ്രാധാന്യം കുറയുകയും ഇത് ഒരു ചെറിയ ഗ്രാമീണ അധിവാസകേന്ദ്രമായി മാറുകയും ചെയ്തു.
പിൽക്കാലത്ത് ഡച്ചുകാർ ജാവ ദ്വീപ് പിടിച്ചടക്കിയതിന്റെ ഭാഗമായി ഇത് ഡച്ച് ഈസ്റ്റ് ഇന്ത്യാ കമ്പനി (വി.ഒ.സി) അധീനതയിലായിത്തീർന്നു.
കസുനാനൻ കാർതസുര സാമ്രാജ്യത്തിൽ നിന്നും മദുരയ്ക്കു സ്വാതന്ത്ര്യം നേടിയെടുക്കാൻ ഡച്ചുകാർ സഹായിക്കുമെന്നു പ്രത്യാശിച്ച ഒരു മദുരീസ് റീജന്റായിരുന്ന കാക്രനിൻഗ്രാറ്റ് IV ന്റെ നിയന്ത്രണത്തിലായിരുന്നു 1749 കളിൽ കിഴക്കൻ ജാവ.
എന്നിരുന്നാലും, VOC അദ്ദേഹത്തിന്റെ പദ്ധതികൾ നിരസിച്ചപ്പോൾ, അദ്ദേങം യൂറോപ്യന്മാർക്കെതിരായി രംഗത്തു വരുകയുണ്ടായി.
ഈ വിപ്ലവം ആത്യന്തികമായി പകുബുവാന II രാജാവിനാൽ അയയ്ക്കപ്പെട്ട രണ്ടു ജനറൽമാരുടെ പിന്തുണയോടെ VOC അടിച്ചമർത്തി.
1945 ൽ ഇന്തോനേഷ്യയുടെ സ്വാതന്ത്ര്യം വരെ കെദിരി പിന്നീട് ഡച്ചുകാരുടെ നിയന്ത്രണത്തിലായിരുന്നു.
1906-ൽ ഡച്ച് ഈസ്റ്റ് ഇൻഡീസ് സ്വയംഭരണാധികാരമുള്ള ഗെമീന്റെ കെദിരി സ്ഥാപിച്ചപ്പോൾ കേദരി നഗരത്തിന്രെ വളർച്ച് അതിവേഗത്തിലായി.
1928 ൽ സെൽഫ്സ്റ്റാന്റിംഗ് ഗെമീന്റെഷാപ്പ് (പൂർണ്ണ സ്വയംഭരണാവകാശമുള്ള ഭരണകൂടം) അനുവദിക്കപ്പെട്ടു.
1945-1949 കാലഘട്ടത്തിലെ ഇന്തോനേഷ്യൻ ദേശീയ വിപ്ലവസമയത്ത് കെദിരി ജനറൽ സുദിർമാന്റെ ഗറില്ലാ പ്രചരണത്തിന്റെ പ്രധാന ലക്ഷ്യമായിരുന്നു.
1965 ൽ പരാജയപ്പെട്ട 30 സെപ്തംബർ മൂവ്മെന്റ് ഭരണ  അട്ടിമറിക്കുശേഷം കെദിരി നഗരത്തിലുണ്ടായ രൂക്ഷമായ രക്തച്ചൊരിച്ചിലിൽ ആയിരക്കണക്കിന് ആളുകൾ കൊല്ലപ്പെട്ടിരുന്നു.
1958 ൽ ചൈനീസ് ഇന്തോനേഷ്യക്കാരനായിരുന്ന ട്ജോവ ഇങ് ഹ്വി ഇവിടെ ഗുഡാങ് ഗരം ക്രെട്ടെക് പുകയില വ്യവസായം സ്ഥാപിച്ചു.
കെദിരിയിൽ അദ്ദേഹം വലിയ ഭൂപ്രദേശങ്ങൾ വാങ്ങുകയും ഒരു ക്രെട്ടെക്ക് സിഗാർ ഫാക്ടറി സ്ഥാപിക്കുകയും ചെയ്തു.
ഇന്ന്, ഗുഡാങ് ഗരം 40,000-ലധികം തൊഴിലാളികളുള്ള നഗരത്തിലെ ഏറ്റവും വലിയ തൊഴിൽ ദാതാവാണ്.
കെദിരി നഗരം മൂന്നു കെക്കമാട്ടാൻ ('ജില്ലകൾ') ആയി വിഭജിക്കപ്പെട്ടിരിക്കുന്നു, ഓരോന്നും ഒരു കമാറ്റിന്റെ നേതൃത്വത്തിലുള്ളതാണ്: കെക്കമട്ടാൻ പെസൻട്രെൻ കെക്കമട്ടാൻ കോട്ട കെക്കമട്ടാൻ മൊജോറോട്ടോ സമൂഹവും സംസ്കാരവും
ജാവനീസ് സാമ്രാജ്യങ്ങളുടെ ഒരു പുരാതന തലസ്ഥാനമെന്നറിയപ്പെടുന്ന ഈ നഗരം ജാവനീസ് ജനതയുടെ ഒരു പ്രധാന സാംസ്കാരിക കേന്ദ്രങ്ങളിൽ ഒന്നായിരുന്നു.
കെദിരി, മജാപാഹിത് സാമ്രാജ്യ കാലഘട്ടത്തിലെ പുരാതന അവശിഷ്ടങ്ങളേയും കാൻഡികളേയും ഈ നഗരം ഉൾക്കൊള്ളുന്നു.
അവലംബം ↑ Kediri archeological discovery offers clues on ancient kingdom Archived 28 March 2007 at the Wayback Machine .
, The Jakarta Post , 24 March 2007.
↑ Kediri , Encyclopædia Britannica .
കെനായി, അലാസ്ക ഇംഗ്ലീഷ് വിലാസം https://ml.wikipedia.org/wiki/Kenai,_Alaska
അമേരിക്കൻ ഐക്യനാടുകളിലെ അലാസ്ക സംസ്ഥാനത്ത് കെനായി പെനിൻസുല ബറോയിൽ ഉൾപ്പെട്ട ഒരു പട്ടണമാണ് കെനായി ((/ˈkiːnaɪ/, KEY-nigh) .
2010 ലെ അമേരിക്കൻ ഐക്യനാടുകളിലെ സെൻസസ് അനുസരിച്ചുള്ള ഈ പട്ടണത്തിലെ ജനസംഖ്യ 7100 ആയിരുന്നു.
കെനായി പെനിൻസുലയുടെ പടിഞ്ഞാറൻ തീരത്ത് ആങ്കറേജ് നഗരത്തിന് തെക്കുപടിഞ്ഞാറായി പട്ടണം സ്ഥിതി ചെയ്യുന്നു.
പുരാതന ചരിത്രം അനുസരിച്ച് ബി.സി. 1000 ൽ ഈ പ്രദേശത്ത് ആദ്യം അധിവസിച്ചത് കച്ചെമാക്ക് വർഗ്ഗക്കാരാണെന്നാണ്.
അവരെ പിന്തുടർന്ന്  എ.ഡി 1000 ൽ ഡെനെയ്ന അത്തബാസ്കൻ വർഗ്ഗക്കാരുടെ അധിവാസകാലമായിരുന്നു.
റഷ്യക്കാർ ഇവിടെ വന്നെത്തുന്നതിനു മുമ്പ് കെനായി നഗരം ഡെനെയ്ന വർഗ്ഗക്കാരുടെ അധിവാസത്തിൽ Shk'ituk't എന്നറിയപ്പെട്ടു.
1741 ൽ റഷ്യൻ രോമക്കച്ചവടക്കാർ എത്തുന്ന കാലത്ത് ഏകേദശം 1000 ഡെനെയ്ന വർഗ്ക്കാർ ഗ്രാമത്തിൽ ജീവിച്ചിരുന്നു.
റഷ്യൻ രോമവ്യവസായികൾ ഇക്കൂട്ടരെ "കെനൈറ്റ്സ്" എന്നു വിളിച്ചു.
സമതലത്തിൽ വസിക്കുന്ന ആളുകൾക്ക് റഷ്യൻ ഭാഷയിലുള്ള പറയുന്ന പേരാണ് "Kenaitze" ഈ പേര് കടമെടുത്ത് പിന്നീട് 1970 കളിൽ പൊതുവായി Kenaitze ഇന്ത്യൻ ഗോത്രത്തെ പൊതുവായി അഭിസംബോധന ചെയ്യുവാൻ ഈ പദം ഉപയോഗിച്ചു വരുന്നു.
കെനായി വർഗ്ഗക്കാരാണ് കെനായി ഉപദ്വീപിലെ ഏറ്റവും വലിയ ജനസമൂഹം.
ആവരുടെ എണ്ണം ഏതാണ് ഏഴായിരത്തിനടുത്തു വരും.
നഗരത്തിന് പടിഞ്ഞാറായി പശ്ചാത്തലത്തിൽ അലാസ്ക പർവ്വത നിരകളും സജീവ അഗ്നി പർവ്വതങ്ങളായ മൌണ്ട് സ്പർ, മൌണ്ട് ഇലിയാമ്ന, മൌണ്ട് റെഡൌട്ട് എന്നിവയും പ്രൌഡിയോടെ തലയുയർത്തി നിൽക്കുന്നു.
കെനായി നദിയിലെ പുകൾപെറ്റ സാൽമൺ മത്സ്യങ്ങളുടെ സാന്നിദ്ധ്യമാണ് ഈ മേഖലയിലെ തുടർച്ചയായ യൂറോപ്യൻ അധിവാസത്തിന്റെ ഒരു പ്രധാനകാരണം.
പാശ്ചാത്യ ലോകവുമായി ബന്ധപ്പെടുന്നതിനു മുമ്പ് ഡെനയ്നാ അത്തബാസ്കകൻ വംശജർക്ക് 1000 പേരോളം അംഗസംഖ്യ വരുന്ന സുസ്ഥിരമായ ഒരു ഗ്രാമം നിലവിലുണ്ടായിരുന്നു.
1741 കാലത്ത് ഈ പ്രദേശത്ത് വാസമുറപ്പിച്ച തദ്ദേശവാസികളല്ലാത്ത ആദ്യത്തെ ആളുകൾ റഷ്യാക്കാരായിരുന്നു.
റഷ്യക്കാർ ഇവിടെ ഫോർട്ട് സെൻറ് നിക്കോളാസ് എന്ന പേരിൽ ഒരു കോട്ടകെട്ടി വാണിജ്യകേന്ദ്രം തുറന്നു.
അലാസ്ക വൻകരയിലെ ആദ്യത്തെ റഷ്യൻ ഓർത്തഡോക്സ് പള്ളിയും കൂടി ഉൾപ്പെട്ടതായിരുന്നു ഫോർട്ട് സെൻറ് നിക്കോളാസ് വാണിജ്യ കേന്ദ്രം.
ആധുനിക കെനായി
1950 മുതലാണ് ആധുനിക കെനായി പട്ടണം രൂപം കൊള്ളുന്നത്.
പ്രത്യേകിച്ച് കെനായി പട്ടണത്തിന് 20 മൈൽ വടക്കു കിഴക്കായി സ്വാൻസൺ നദീതടത്തിൽ 1957 ൽ എണ്ണശേഖരം കണ്ടുപിടിച്ചതു മുതൽ.
സന്ദർശകർ ഇവിടെയെത്തുന്നതിന്റെ ഒരു പ്രധാന കാരണം ലോവർ കെനായി നദിയിലും നദീമുഖത്തും മീൻ പിടിത്തത്തിനുള്ള സൌകര്യങ്ങളാണ്.
ഓരോ വേനല്ക്കാലത്തും കിംഗ് സാൽമൺ, റെഡ് സാൽമൺ (sockeye സാൽമൺ) സിൽവർ സാൽമൺ (Coho) പിങ്ക് സാൽമൺ എന്നിവ പിടിക്കുവാൻ അനേകം ആളുകൾ എത്തിച്ചേരുന്നു.
ഏകദേശം 97 പൌണ്ട് വരുന്ന കിങ് സാൽമൺ മത്സ്യം കെനായി നദിയിലാണ് ഏറ്റവും കൂടുതലായി കണ്ടുവരുന്നത്.
കെനാൻ എവ്രൻ ഇംഗ്ലീഷ് വിലാസം https://ml.wikipedia.org/wiki/Kenan_Evren
തുർക്കിയുടെ ഏഴാമത്തെ പ്രസിഡണ്ടായിരുന്നു അഹ്മത് കെനാൻ എവ്രൻ ( തുർക്കിഷ് ഉച്ചാരണം: [ceˈnan evˈɾen] ; ജനനം: 1917 ജൂലൈ 17).
തുർക്കിയിലെ സൈന്യാധിപനായിരുന്ന അദ്ദേഹം, 1980-ലെ സൈനിക അട്ടിമറിക്ക് നേതൃത്വം നൽകുകയും തുടർന്ന് പ്രസിഡണ്ട് സ്ഥാനം ഏറ്റെടുക്കുകയായിരുന്നു.
ഓട്ടൊമൻ സാമ്രാജ്യത്തിൽ ജനിച്ച അവസാനത്തെ പ്രസിഡണ്ടുമാണ് എവ്രൻ.
പടിഞ്ഞാറൻ തുർക്കിയിലെ മനിസ പ്രവിശ്യയിലെ അലശെഹിർ എന്ന പട്ടണത്തിൽ ഒരു ഇമാമിന്റെ പുത്രനായാണ് കെനാൻ എവ്രൻ ജനിച്ചത്.
ഒരു സൈനികസ്കൂളിൽ പഠിച്ച അദ്ദേഹം, 1938-ൽ ബിരുദം നേടി.
പിന്നീട് സൈനിക അക്കാദമിയിൽ പഠിച്ച് സ്റ്റാഫ് ഓഫീസർ ആയി.
1964-ൽ ജനറൽ സ്ഥാനത്തെത്തി.
ആർമി ചീഫ് ഓഫ് സ്റ്റാഫ്, കൗണ്ടർ ഗറില്ല വിഭാഗത്തിന്റെ സൈന്യാധിപൻ എന്നീ സ്ഥാനങ്ങൾ വഹിച്ചതിനു ശേഷം, 1978-ൽ പരമോന്നതസ്ഥാനമായ ചീഫ് ഓഫ് ജനറൽ സ്റ്റാഫ് എന്ന പദവിയിലെത്തി.
1980-ൽ കെനാൻ എവ്രന്റെ നേതൃത്വത്തിൽ സൈന്യം, ദെമിറേൽ സർക്കാരിനെ അധികാരത്തിൽ നിന്നും പുറത്താക്കി.
ഇതിനു ശേഷം എവ്രന്റെ നേതൃത്വത്തിൽ രൂപവത്കരിച്ച നാഷണൽ സെക്യൂരിറ്റി കൗൺസിൽ എന്ന ഉന്നതാധികാരസമിതി, 1982 നവംബറിൽ പുതിയ ഭരണഘടനയെ അംഗീകരിച്ചതിനൊപ്പം ഏഴുവർഷത്തെ കാലാവധിയിൽ അദ്ദേഹത്തെ പ്രസിഡണ്ടായും തിരഞ്ഞെടുത്തു.
കെനെറ്റ്‌വാക്ക് ഇംഗ്ലീഷ് വിലാസം https://ml.wikipedia.org/wiki/Knetwalk കെനെറ്റ്‌വാക്ക് കളിയുടെ സ്ക്രീൻഷോട്ട്
യുടെ ഭാഗമായ കെഡിഇഗെയിംസ് പാക്കേജിലെ ഒരു കളിയാണ്‌ കെനെറ്റ്‌വാക്ക് (Knetwalk).
ഗ്നൂ സാർവ്വജനിക അനുവാദപത്രം അനുസരിച്ചാണ്‌ ഇത് വിതരണം ചെയ്യപ്പെടുന്നത്.
തന്ത്രങ്ങളും കൗശലങ്ങളും എന്ന വിഭാഗത്തിലാണ്‌ ഈ കളി പെടുന്നത്.
ആൻഡി പെരെദ്ര്, തോമസ് നാഗി, ഫെല വിങ്കെൽമോലെൻ എന്നിവർ ചേർന്നാണ്‌ ഈ കളി വികസിപ്പിച്ചത്.
കം‌പ്യൂട്ടറുകളെ ഒരു സെർവറുമായി കണക്റ്റ് ചെയ്യുക എന്നതാണ്‌ ഈ കളിയുടെ ലക്ഷ്യം.
കണക്റ്റ് ചെയ്യുന്നതിനായി വിവിധ രൂപത്തിലുള്ള വയറുകളൂണ്ട്.
ക്ലിക്ക് ചെയ്യുന്നതുവഴി ഇടത്തോട്ടും റൈറ്റ് ക്ലിക്ക് ചെയ്യുന്നതുവഴി വലത്തോട്ടും ഇവയെ കറക്കാൻ സാധിക്കും.
എല്ലാ വയറുകളെയും കറക്കി യഥാസ്ഥാനത്തെത്തിക്കുന്നതുവഴിയാണ്‌ സെർവറുമായി കണക്റ്റ് ചെയ്യുന്നത്.
ഏറ്റവും കുറവ് ക്ലിക്കുകളും ഏറ്റവും കുറവ് സമയവും ഉപയോഗിച്ച് ഇത് സാധിക്കുക എന്നതാണ്‌ കളിയുടെ ലക്ഷ്യം.
മിഡിൽ ക്ലിക്ക് വഴി ഒരു വയറിനെ അതിനുശേഷം കറക്കപ്പെടുന്നതിൽ നിന്ന് തടയാനും സാധിക്കും.
സ്കോറിങ്ങ് രീതി
കളി പൂർത്തിയാക്കാനെടുക്കുന്ന സമയമനുസരിച്ചാണ്‌ സ്കോർ ലഭിക്കുക.
എത്രയും വേഗം കളി പൂർത്തിയാക്കുന്നുവോ സ്കോർ അത്രയും വർദ്ധിക്കും.
എങ്കിലും ഇത്ര ക്ലിക്കുകൾ ഉപയോഗിച്ച് ഓരോ ബോർഡും പൂർത്തിയാക്കാമെന്നുണ്ട് (കളി തുടങ്ങുമ്പോൾ ഈ സംഖ്യ ബോർഡിനു താഴെ മൂവ്സ് എന്ന് എഴുതിക്കാണിച്ചിരിക്കും. സ്ക്രീൻഷോട്ട് നോക്കുക).
ഇതിൽ കൂടുതൽ ക്ലിക്കുകൾ ഉപയോഗിക്കുകയാണെങ്കിൽ അധികമുപയോഗിച്ച ക്ലിക്കുകളുടെ എണ്ണത്തിനനുസരിച്ച് ഒരു സംഖ്യ സ്കോറിൽ നിന്ന് കുറയ്ക്കുന്നതാണ്‌.
നാല്‌ ലെവലുകളാണ്‌ ഈ കളിയിലുള്ളത്: ഈസി : 5 × {\displaystyle \times } 5 ആണ്‌ ഇതിൽ ബോർഡിന്റെ വലിപ്പം.
മീഡിയം : 7 × {\displaystyle \times } 7 ആണ്‌ ഇതിൽ ബോർഡിന്റെ വലിപ്പം.
ഹാർഡ് : 9 × {\displaystyle \times } 9 ആണ്‌ ഇതിൽ ബോർഡിന്റെ വലിപ്പം.
വെരി ഹാർഡ് : 9 × {\displaystyle \times } 9 ആണ്‌ ഇതിൽ ബോർഡിന്റെ വലിപ്പം.
ഇതിനു പുറമെ ബോർഡ് ഒരു കർണോ മാപ്പിലെപ്പോലെ (Karnaugh map) വാർപ്പ് ചെയ്യപ്പെട്ടിരിക്കുന്നു.
അതായത്, ബോർഡിന്റെ വലതുവശത്ത് നിന്ന് ബോർഡിന്റെ ഇടതുവശത്തേക്കും മുകൾഭാഗത്തു നിന്ന് താഴ്ഭാഗത്തേക്കും കണക്ഷനുകളുണ്ട്.
ബാഹ്യ കണ്ണികൾ കെ.ഡി.ഇ.
ഗെയിം സെന്ററിലെ കെനെറ്റ്‌വാക്ക് പേജ് കെനെറ്റ്‌വാക്ക് കൈപ്പുസ്തകം
എഴുകോൺ സത്യശീലൻ ഇംഗ്ലീഷ് വിലാസം https://ml.wikipedia.org/wiki/Ezhukone_Sathyaseelan
കേരളത്തിലെ കൊല്ലം ജില്ലയിൽ നിന്നുള്ള കോൺഗ്രസ് നേതാവും പൊതുപ്രവർത്തകനുമാണ് വി. സത്യശീലൻ .
എഴുകോൺ സത്യശീലൻ എന്നാണ് അറിയപ്പെട്ടിരുന്നത്.
വാസുദേവൻ-ജാനകിയുടെ മകനായ സത്യശീലൻ വിദ്യാർത്ഥി രാഷ്ട്രീയത്തിലൂടെയാണ് പൊതുരംഗത്തേക്ക് കറ്റന്നുവന്നത്.
2017 മാർച്ച് 13 ന് മരിച്ചു.
അധികാര സ്ഥാനങ്ങൾ എഴുകോൺ ഗ്രാമ പഞ്ചയാത്ത്‌ പ്രസിഡൻറ് കൊല്ലം ഡി.സി.സി പ്രസിഡൻറ് (2014 ജൂലായ് മുതൽ 2016 ജൂലായ് വരെ) കെ.പി.സി.സി എക്സിക്യൂട്ടീവ് കമ്മിറ്റി അംഗം ഐ.എൻ.ടി.യു.സി. സംസ്ഥാന വൈസ് പ്രസിഡൻറ് കശുവണ്ടി യൂണിയൻ എ.ഐ.ടി.യു.സി. സംസ്ഥാന പ്രസിഡൻറ് കശുവണ്ടി യൂണിയൻ എ.ഐ.ടി.യു.സി. സംസ്ഥാന ജനറൽ സെക്രട്ടറി മാർക്കറ്റ് ഫെഡ് ചെയർമാൻ കുടുംബം
ഭാര്യ വിമലമണി, മക്കൾ അഡ്വ സവിൻ സത്യൻ (യൂത്ത് കോൺഗ്രസ് സംസ്ഥാന സെക്രട്ടറി), അരുൺ സത്യൻ, മിനി സത്യൻ, സിമി സത്യൻ.
എഴുത്താണിക്കണ്ടൽ ഇംഗ്ലീഷ് വിലാസം https://ml.wikipedia.org/wiki/Kandelia_candel
റൈസോഫോറേസീ സസ്യകുടുംബത്തിലെ ഒരു കണ്ടൽച്ചെടിയാണ് എഴുത്താണിക്കണ്ടൽ.
( ശാസ്ത്രീയനാമം : Kandelia candel ) .
തെക്ക്, തെക്ക് കിഴക്കൻ എഷ്യയിലെതീരപ്രദേശത്തു കണ്ടുവരുന്നു.
വിവരണം പൂവ് കണ്ണൂർ ജില്ലയിൽ നിന്നും
കുറ്റിച്ചെടിയെന്നോ ചെറുമരമെന്നോ പറയാവുന്ന, 10 മീറ്റർ വരെ ഉയരത്തിൽ വളരുന്ന ഒരു ചെടിയാണിത്.
തടിക്ക് ചാരമോ തവിട്ടോ നിറമാണ്.
നീണ്ടുരുണ്ട കായകൾ 25 സെന്റീമീറ്റർ വരെ നീളത്തിൽ വളരുന്നു.
1980 -നുശേഷം കണ്ടൽച്ചെടികൾ വളരുന്ന ഇടങ്ങൾക്ക് 23 ശതമാനത്തോളം കുറവു വന്നത് ഈ ചെടിയുടെ എണ്ണത്തിലും വളരുന്ന ഇടങ്ങളുടെയും വ്യാപകമായ ശോഷണത്തിനു കാരണമായിട്ടുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Kandelia candel എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Kandelia candel എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എഴുതാത്ത കഥ
ജയമാരുതി പിക്ചേഴ്സിനു വേണ്ടി ടി.ഇ.
വാസുദേവൻ നിർമിച്ച മലയാളചലച്ചിത്രമാണ് എഴുതാത്ത കഥ .
1970 മേയ് 21-ന് ഈ ചിത്രം കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ തിക്കുറിശ്ശി സുകുമാരൻ നായർ അടൂർ ഭാസി കെ.പി. ഉമ്മർ ജി.കെ. പിള്ള ശങ്കരാടി മുതുകുളം രാഘവൻ പിള്ള ഷീല ടി.ആർ. ഓമന പിന്നണിഗായകർ കെ.ജെ. യേശുദാസ് ബി. വസന്ത പി. ജയചന്ദ്രൻ പി. ലീല അണിയറശിപ്പികൾ ബാനർ -  ജയമാരുതി കഥ -  ഇ പി കുര്യൻ, പി ആർ ചന്ദ്രൻ തിരക്കഥ -  ജഗതി എൻ കെ ആചാരി സംഭാഷണം -  ജഗതി എൻ കെ ആചാരി നിർമ്മാണം -  ടി ഇ വാസുദേവൻ ചിത്രസംയോജനം - ബി എസ് മണി കലാസംവിധാനം - ആർ ബി എസ് മണി ഗാനരചന - ശ്രീകുമാരൻ തമ്പി സംഗീതം -  വി ദക്ഷിണാമൂർത്തി.
ഗാനങ്ങൾ സംഗീതം - വി. ദക്ഷിണാമൂർത്തി ഗാനരചന - ശ്രീകുമാരൻ തമ്പി ക്രം.
ഗാനങ്ങൾ ആലാപനം 1 പ്രാണ വീണ തൻ പി ജയചന്ദ്രൻ, വസന്ത ഗൊപാലകൃഷ്ണൻ 2 മനസ്സെന്ന മരതകദ്വീപിൽ - 3 കണ്ണുണ്ടെങ്കിലും കണ്ണാടിയില്ലെങ്കിൽ കെ ജെ യേശുദാസ് 4 അമ്പല മണികൾ മുഴങ്ങി പി ലീല 5 ഉദയതാരമേ ബി വസന്ത.
അവലംബം പുറത്തേക്കുള്ള കണ്ണികൾ സിനീമാലയം ഡേറ്റാബേസിൽ നിന്ന് Archived 2010-06-20 at the Wayback Machine .
എഴുതാത്ത കഥ ഇന്റെർനെറ്റ് മൂവി ഡേറ്റാബേസിൽ നിന്ന് എഴുതാത്ത കഥ
എഴുത്താണി മൂർഖൻ ഇംഗ്ലീഷ് വിലാസം https://ml.wikipedia.org/wiki/Calliophis_trimaculatus
പവിഴപാമ്പുവിഭാഗ (old world coral snake) ത്തിൽ പെടുന്ന ഒരിനം ചെറിയ പാമ്പ്.
ശാസ്ത്രനാമം: (Calliophis melanurus) ആവാസസ്ഥലം
ഇന്ത്യ , നേപാൾ , സിക്കിം , ബർമ , മലയ, ഇന്തോചൈന, ചൈന , ജപ്പാൻ , ഫിലിപ്പൈൻ ദ്വീപുകൾ, ആഫ്രിക്ക എന്നിവിടങ്ങളിൽ എഴുത്താണിമൂർഖൻ സാധാരണയായി കാണപ്പെടുന്നു.
ഇന്ത്യയിൽ കാണപ്പെടുന്ന അഞ്ചിനങ്ങളിൽ മൂന്നെണ്ണം കേരളത്തിൽ ഉണ്ട്;  എഴുത്താണിമൂർഖൻ, എഴുത്താണിവളയൻ, എട്ടടിമൂർഖൻ എന്നിവയാണവ.
കേരളത്തിനു പുറത്ത് ബോംബേ , മൈസൂർ , മധ്യപ്രദേശ് , മദ്രാസ് , ബംഗാൾ എന്നിവിടങ്ങളിലും എഴുത്താണിമൂർഖൻ കാണപ്പെടുന്നു.
തവിട്ടുനിറം കലർന്ന് മെലിഞ്ഞു നീണ്ട ശരീരവും കൂർത്ത ചെറിയ വാലും കാരണമാണ് എഴുത്താണി എന്ന വിശേഷണം ഇവയുടെ പേരിന്റെ ഭാഗമായി തീർന്നത്.
ഫണമില്ലാത്ത മൂർഖൻ
മൂർഖൻ എന്ന വിശേഷണമുണ്ടെങ്കിലും ഇവയ്ക്കൊന്നിനും തന്നെ സാക്ഷാൽ മൂർഖന്റെ ഫണമില്ല.
ഒരു മീറ്ററിലേറെ നീളം വയ്ക്കാത്ത ഈ പാമ്പിന്റെ തലയ്ക്കും കഴുത്തിനും (കഴുത്തു വ്യവച്ഛേദ്യമല്ല) നല്ല കറുപ്പു നിറമാണ്.
കഴുത്തിനു മുകളിൽ ഇരുവശത്തുമായി ഓരോ വെള്ളപ്പുള്ളി കാണുന്നു.
ഇവ കണ്ണുകളാണെന്ന് തെറ്റിദ്ധരിക്കപ്പെടാറുണ്ട്.
കണ്ണുകൾ താരതമ്യേന വളരെ ചെറുതാകുന്നു.
ദേഹത്തിന്റെ അടിഭാഗം ചുവപ്പാണ്.
ഗുദദ്വാരത്തിനടുത്ത് കുങ്കുമാഭ കലർന്നിരിക്കുന്നു.
രണ്ട് കറുത്ത വളയങ്ങളുള്ള വാലിന്റെ അടിഭാഗത്തിന് നീലകലർന്ന ചാരനിറമാണ്.
തലയിലെ കറുപ്പും വാലിലെ വളയവും ചേർന്നാണ് ട്രൈമാക്യുലേറ്റസ് (മൂന്ന് പുള്ളികൾ) എന്ന ശാസ്ത്രനാമം ഇതിനു നേടിക്കൊടുത്തത്.
മേൽച്ചുണ്ടിൽ മൂന്നാമത്തെ ഷീൽഡ് മറ്റുള്ളവയെ അപേക്ഷിച്ച് വലുതും കണ്ണിനെയും നാസാദ്വാരത്തെയും ഒരുപോലെ സ്പർശിക്കുന്നതുമാകുന്നു.
പുറം ചിതമ്പലുകൾ 13 വരിയായാണ് കാണപ്പെടുന്നത്.
ഉദര ഷീൽഡുകളുടെ എണ്ണം 249-277 ആകുന്നു.
വിഷപ്പല്ലിനു പുറകിലായി മേലണയിൽ ഓരോഭാഗത്തും രണ്ടോ മൂന്നോ പല്ലുകളുണ്ടാകും.
വിഷപ്പല്ലുകൾ നന്നെ ചെറുതാണ്.
നിവൃത്തിയുള്ളിടത്തോളം മനുഷ്യനെ കടിക്കാതെ ഒഴിഞ്ഞുമാറാൻ ഇതു ശ്രമിക്കുന്നു.
ഇതിന്റെ വിഷം നാഡീവ്യൂഹത്തെ ബാധിക്കുന്നു.
എങ്കിലും മനുഷ്യനെ കൊല്ലാനുള്ള ശക്തി അതിനില്ല.
അനങ്ങാതെ വളഞ്ഞു പുളഞ്ഞു കിടക്കുന്ന എഴുത്താണിമൂർഖൻ ഒറ്റനോട്ടത്തിൽ സാമാന്യം വലിയ ഒരു മണ്ണിരയാണെന്നേ തോന്നൂ.
പകൽസമയത്തും രാത്രിയിലും ഒരുപോലെ ഇത് സഞ്ചരിക്കും.
പൂഴിമണ്ണിൽ പൂണ്ടുകിടക്കാൻ ഇഷ്ടപ്പെടുന്ന ഈ ചെറുപാമ്പ് മലമ്പ്രദേശങ്ങളിലെ കല്ലിനടിയിലും ഇടയിലും കഴിയുന്നു; സമതല പ്രദേശങ്ങളിൽ ദുർലഭമാണ്.
അവലംബം ↑ http://www.pestproducts.com/coral_snakes.htm Archived 2018-09-29 at the Wayback Machine .
Coral Snakes Micrurus f. fulvius ↑ http://www.wf.net/~snake/coral.htm Archived 2010-04-28 at the Wayback Machine .
The Coral Snake ↑ http://www.factmonster.com/ce6/sci/A0813509.html coral snake ↑ http://www.snakesandfrogs.com/scra/snakes/coral.htm Eastern Coral Snake പുറംകണ്ണികൾ http://www.desertusa.com/mag98/may/papr/du_westcoral.html http://animals.nationalgeographic.com/animals/reptiles/eastern-coral-snake.html Archived 2007-06-25 at the Wayback Machine .
http://emedicine.medscape.com/article/771701-overview
എഴുത്താശാൻ
എഴുത്തുകളരിയുടെ ഗുരുക്കന്മാരെ ആണ് എഴുത്താശാന്മാർ എന്ന് അറിയപ്പെടുന്നത്.
ഗുരുകുല സമ്പ്രദായത്തിലൂടെ ആയിരുന്നു കേരളത്തിലെ ആദ്യകാല എഴുത്തു കളരികൾ പ്രവർത്തിച്ചിരുന്നത്.
പുരാതനകാലം മുതൽ കേരളത്തിലെ   അബ്രാഹ്മണരായ സർവ്വ ജനങ്ങൾക്കും, ഈ പ്രദേശത്തെ ഗണക സമുദായക്കാർ അവരുടെ കളരികളിലൂടെ വിദ്യ പകർന്നു നൽകിയിരുന്നതിനാൽ, എഴുത്താശ്ശാൻ എന്ന് അറിയപ്പെട്ടിരുന്നു .
സംസ്കൃതം , ഗണിതം , ജ്യോതിഷം , ആയുർവേദം എന്നിവയിലുള്ള ഇവരുടെ പാണ്ഡ്യത്യം മൂലം അവർക്ക് ഗുരുക്കന്മാരുടെ സഥാനമാണു കൽപ്പിച്ച് നൽകിയിരുന്നത്.
ഇവരിൽ നിലെത്തെഴുത്ത് വിദ്യ അഭ്യസ്സിപ്പിച്ചിരുന്ന സത്രീകളെ പൊതുവെ ആശാട്ടി എന്ന് അഭിസംബോധന ചെയ്തിരുന്നു.
എന്നാൽ പതിനെട്ടാം നൂറ്റാണ്ടോടു  കൂടി വിദ്യാഭ്യാസം നേടിയ മറ്റ് സമുദായങളിലുള്ള ചിലരും എഴുത്താശാന്മാരായി പ്രവർത്തിച്ചിരുന്നതായിക്കാണാം.
ഇവയും കാണുക എഴുത്തുകളരി തീയർ എഴുത്താശാൻ മൊബൈൽ ആപ് കണിയാൻ കളരി അവലംബം
എഴുത്താണി വളയൻ ഇംഗ്ലീഷ് വിലാസം https://ml.wikipedia.org/wiki/Calliophis_bibroni
പശ്ചിമഘട്ടത്തിൽ ചിക്മംഗ്ലൂർ മുതൽ അഗസ്ത്യകൂടം വരെ കണ്ടുവരുന്ന ഒരിനം പവിഴപ്പാമ്പാണ് എഴുത്താണിവളയൻ ( ശാസ്ത്രീയനാമം : Calliophis bibroni ) .
ഇംഗ്ലീഷിൽ ബിബ്റോൺസ് കോറൽ സ്നേക് എന്നും അറിയപ്പെടുന്നു.
തദ്ദേശീയ ഇനമാണിവ.
50 മുതൽ 88 സെന്റീമീറ്റർ വരെ നീളം വയ്ക്കുന്നു.
വളർച്ചയെത്തിയ പാമ്പുകൾക്കു കറുപ്പുനിറം കലർന്ന് ബ്രൗൺ നിറത്തിലുള്ള വളയങ്ങളുണ്ട്.
അടിഭാഗത്തായി ഓറഞ്ച് നിറം കാണപ്പെടുന്നു.
തലയുടെ ഭാഗം വട്ടത്തിലായിരിക്കും.
1858-ൽ ഫ്രഞ്ച് സുവോളജിസ്റ്റ് ഗബ്രിയേൽ ബിബ്റോൺസ് ആണ് ഈ ഇനം പാമ്പിനെ ആദ്യമായി കണ്ടെത്തിയത്.
ഏതെങ്കിലും ജീവി ആക്രമിക്കാൻ വരുമ്പോൾ തല ഉടലിന് അടിയിൽ താഴ്ത്തി വാൽചുരുട്ടി കിടക്കുന്നു.
മണ്ണിനടിയിലും കാട്ടിലെ ഇലക്കൂടുകളുടെ അടിയിലുമാണ് കൂടുതൽ സമയവും വസിക്കുന്നത്.
മഴ കൂടുതലുള്ളപ്പോൾ പുറത്തിറങ്ങി സഞ്ചരിക്കുന്നു.
രാത്രികാലങ്ങളിലാണ് ഇര തേടി സഞ്ചരിക്കുന്നത്.
ചെറുപാമ്പുകളേയും തവളകളേയും പ്രധാനമായി ഭക്ഷണമാക്കുന്നു.
↑ {{ cite journal }} : Unknown parameter | last-author-amp= ignored ( | name-list-style= suggested) ( help ) ↑ Boulenger GA .
Catalogue of the Snakes in the British Museum (Natural History), Volume III.
, Containing the Colubridæ (Opisthoglyphæ and Proteroglyphæ), ...
xiv + 727 pp. + Plates I-XXV.
( Callophis [sic] bibronii , p. 399).
↑ The Reptile Database.
1 2 3 4 {{ cite web }} :  CS1 maint: bot: original URL status unknown ( link )
എഴുത്തുകളരി ഇംഗ്ലീഷ് വിലാസം https://ml.wikipedia.org/wiki/Ezhuthukalari എഴുത്തുകളരിയിൽ ആശാൻ കുട്ടികളെ മണ്ണിൽ അക്ഷരങ്ങൾ എഴുതി പഠിപ്പിക്കുന്നു (1936 - 1947).
കുട്ടികളെ  അക്ഷരങ്ങളും അറിവും അഭ്യസിപ്പിച്ചിരുന്ന വിദ്യാലയങ്ങളെ വിളിച്ചിരുന്നത് എഴുത്തുകളരികൾ അഥവാ എഴുത്തു പള്ളി എന്നായിരുന്നു.
ഇരുപതാം നൂറ്റാണ്ടിന്റെ ആദ്യ പകുതി വരെ ഇത്തരം കളരികൾ നിലനിന്നിരുന്നു.